b"\n_START_ARTICLE_\nAntony C. Sutton\n_START_PARAGRAPH_\nAntony Cyril Sutton (14. helmikuuta 1925 \xe2\x80\x93 17. kes\xc3\xa4kuuta 2002) oli brittil\xc3\xa4is-yhdysvaltalainen historioitsija, taloustieteilij\xc3\xa4 ja kirjailija. Sutton oli Stanfordin yliopiston Hoover-instituutin tutkija 1968\xe2\x80\x931973, jolloin h\xc3\xa4n kirjoitti Western Technology and Soviet Economic Development -sarjan teokset. Antony Suttonin mukaan Yhdysvallat ja sen liittolaiset rakensivat Neuvostoliiton rahoittamalla sit\xc3\xa4 ja siirt\xc3\xa4m\xc3\xa4ll\xc3\xa4 teknologiaa sen k\xc3\xa4ytt\xc3\xb6\xc3\xb6n. Antony Suttonin mukaan Neuvostoliitto oli l\xc3\xa4nsimaiden luomus ja samalla \xe2\x80\x9dparas vihollinen mit\xc3\xa4 rahalla saattoi ostaa\xe2\x80\x9d._NEWLINE_Antony Sutton tutki Yhdysvaltain liittovaltion virallisia asiakirjoja ja selvitti mit\xc3\xa4 teknologioita neuvostoliittolaiset tehtaat, aseet ja laivat sis\xc3\xa4lsiv\xc3\xa4t. Antony Suttonin mukaan esimerkiksi Neuvostoliiton Vietnamin sodassa Yhdysvaltojen vastapuolelle antama tuki oli osin mahdollista Yhdysvaltojen ansiosta. Suttonin mukaan Neuvostoliiton kauppalaivaston (yhteens\xc3\xa4 6000 kauppalaivaa) moottorit olivat l\xc3\xa4nsimaista teknologiaa. Antony Sutton irtisanottiin Hoover-instituutista pian sen j\xc3\xa4lkeen kun h\xc3\xa4n oli vuonna 1972 todistanut Subcommittee VII of the Platform Committee of the Republican Partyn edess\xc3\xa4 yhteenvet\xc3\xa4m\xc3\xa4ll\xc3\xa4 tutkimustuloksiaan:_NEWLINE_\xc2\xbbIn a few words: there is no such thing as Soviet technology. Almost all \xe2\x80\x94 perhaps 90-95 percent \xe2\x80\x94 came directly or indirectly from the United States and its allies. In effect the United States and the NATO countries have built the Soviet Union. Its industrial and its military capabilities. This massive construction job has taken 50 years. Since the Revolution in 1917. It has been carried out through trade and the sale of plants, equipment and technical assistance.\xc2\xbb_NEWLINE_Irtisanomisensa j\xc3\xa4lkeen Sutton toimi vapaana kirjailijana ja kirjoitti muiden muassa bol\xc5\xa1evikkien vallankumouksesta ja Hitlerin valtaannoususta. Sutton paljasti Skull and Bones -salaseuran teoksellaan America's Secret Establishment: An Introduction to the Order of Skull & Bones, jota Sutton piti t\xc3\xa4rkeimp\xc3\xa4n\xc3\xa4 teoksenaan."